ઝિશાનને એક બંધાણ હતું ડ્રાઇવ કરતો હોય કે કોઈ પણ રીતે મુસાફરી કરતો હોય તો તે ક્યાં તો રૂબરૂ કે ફોન ઊપર વાતો કરે અથવા વિચારો કરે... અહીં પ્લેનમાં એક તરફ પૅસેજ- રસ્તો છે ‘ને બીજી બાજુ- તદ્દન અડીને- સતત બંને કાનમાં હેડફોન ભરાવી પોતાનામાં જ વ્યસ્ત રહેતી ગોરી વૃદ્ધ મહિલા! અત: વિચારો... એક ક્લાસિકલ સંગીતકારના રિયાઝની માફક નહીં પણ ચિત્રકારની સ્કૅચબુક સાથેની રમતની જેમ! વિશ્વની કોઈપણ વસાહત કે સમાજથી હજારો માઇલ્સ દૂર ફક્ત મુઠ્ઠીભર અજાણ્યા...રાધર ઝીરો-કૉમ્યુકેશનલ માણસો સાથે, વિવિધ ટાઈમ-ઝૉનમાંથી પસાર થતા વિચારોને ગુરુત્વાકર્ષણબળથી સમજોને સારી એવી છૂટ મળી ગઈ! ઝિશાન એક મર્દાનગીનો અહેસાસ કરતો હતો! હું મારે જેટલું વિચારવું હોય તેટલું વિચારી શકું છું, કોઈ તાકાત મને રોકી નથી શકતી! આઈ એમ ધ મેન! વ્હૉટ? ઇઝ ધિસ બીઇંગ ફૉર મેન રિયલ ? પુરુષપણું શું પુરુષ જાતિ સાથે સંબંધ ધરાવે છે ખરું ? કે પછી સંસ્કૃતમાં જેમ આત્માને એક ઉપમા પુરુષની અપાઈ છે તેમ? મેસ્કયુલિનિટિ! હું તો કહું છું બંધન તોડવા ...યુટિલાઇઝિંગ મૅક્સિમમ ઇઝ મેસ્કયુલિનિટિ. એન્ડ સબૉર્ડિનેશન મિન્સ ફેમિનિન. બ્રિટીશ એ.કે.એ. વિક્ટોરિયન રીત-રસમને ફગાવવી એ પુરુષત્વ હતું. ચર્ચની વાતો હોય કે શેક્સપિયર, હવે ના ચાલે!